Pavol Skalický

Pavol Skalický (* 9. október 1995, Gelnica) je slovenský hokejový reprezentant hrajúci na pozícii útočníka.

 Klubový hokej 
So seniorským hokejom začínal v tíme HK Spišská Nová Ves v 1. hokejovej lige. V extralige hral za tímy HK Orange 20 a HC Košice, s ktorými získal v sezóne 2013/2014 titul majstra najvyššej slovenskej hokejovej súťaže. Časť sezóny 2014/2015 pôsobil so Švédsku. 15 zápasov odohral za juniorský tím Örebro HK J20. Jeden zápas odohral aj za seniorský tím Örebro HK v najvyššej švédskej lige SHL.

Od sezóny 2015/2016 pôsobí v slovenskom tíme HC Slovan Bratislava hrajúcom medzinárodnú Kontinentálnu hokejovú ligu. Prvý zápas v KHL odohral 26. augusta 2015 proti Admiralu Vladivostok. Svoj prvý gól v KHL zaznamenal 17. októbra 2015 v zápase proti Jugre Chanty-Mansijsk. V priebehu sezóny 2015/2016 odohral 4 zápasy play-off aj za juniorský tím HC Slovan Bratislava U20 a stal sa majstrom extraligy juniorov.

V sezóne 2016/2017, po skončení základnej časti KHL, v ktorej sa nepodarilo Slovanu Bratislava postúpiť do play-off odohral zvyšok sezóny na hosťovaní v tíme slovenskej najvyššej súťaže HC 05 Banská Bystrica. V play-off bol vďaka 14 bodom (7+7) štvrtým najproduktívnejším hráčom tímu a výraznou mierou sa tak podieľal na zisku historicky prvého titulu pre HC 05 Banská Bystrica, ktorý získali 22.apríla 2017 po víťazstve nad HK Nitra 4:1 na zápasy.

 Klubové štatistiky 
Sezóna TímLigaZGABTM+/-ZGABTM+/-2011/2012HK Spišská Nová Ves U18Extraliga U1839112738662012/2013HK Spišská Nová Ves U20Extraliga U20160554 -9Play-off40112 -1HK Spišská Nová VesSlovensko 261120 -4Play-off3000002013/2014HK Orange 20Extraliga1722416 -6HC KošiceExtraliga40000 -3Play-off161010 -4HK Spišská Nová VesSlovensko 2505525Play-off3145222014/2015HK Orange 20Extraliga2042618 -10Örebro HK J20SuperElit1561016399Play-off3123120Örebro HKSHL10000 -12015/2016HC Slovan Bratislava U20Extraliga U2000000Play-off4134124HC Slovan BratislavaKHL6062820 -15Play-off40007 -12016/2017HC Slovan BratislavaKHL3543716 -12HC Banská BystricaExtraliga1226861Play-off157714810

 Reprezentácia 
V reprezentačnom drese debutoval v sezóne 2013/2014 na Majstrovstvých sveta hráčov do 20 rokov vo švédskom Malmö, kde slovenský tím skončil na 8. mieste.

Premiéru na Majstrovstvách sveta seniorov absolvoval v sezóne 2015/2016, keď ho tréner Zdeno Cíger nominoval na MS hraných v Moskve a Petrohrade. Prvý zápas na nich odohral 12.mája 2016 proti Bielorusku. 17.mája 2016 strelil v zápase proti USA svoj prvý gól na seniorských Majstrovstvách sveta. 

Slovensko reprezentoval aj na nasledujúcich Majstrovstvách sveta 2017 v nemeckom Kolíne, kde za slovenský tím odohral všetkých 7 zápasov a na Majstrovstvách sveta 2018.

Po dvoch sezónach opäť dostal pozvanie a hral za Slovensko na Majstrovstvách sveta 2021. Z osobných dôvodov však neodohral celý turnaj.

 Reprezentačné štatistiky 
SezónaTímTurnajZGABTM+/-2011/2012Slovensko U17medzinárodné zápasy501102013/2014Slovensko U20MSJ30002 -3Slovensko U20medzinárodné zápasy4011212014/2015Slovensko U20MSJ711240Slovensko U20medzinárodné zápasy834742Slovenskomedzinárodné zápasy300012 -12015/2016SlovenskoMS41010 -1Slovenskomedzinárodné zápasy17315622016/2017Slovenskomedzinárodné zápasy300000SlovenskoMS -1

 Referencie 

 Iné projekty 

Externé odkazy

 Pavol Skalický klubová štatistika na en.khl.ru
 http://www.hockeyslovakia.sk/sk/clanok/s-velkym-odhodlanim-proti-bielorusku-v-branke-s-hudackom-a-debutantom-skalickym
 http://www.hockeyslovakia.sk/sk/clanok/hokej-ms-pyrrhovo-vitazstvo-slovakov-do-stvrtfinale-americania

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Spišská Nová Ves
Kategória:Hráči HK Orange 20
Kategória:Hráči HC Košice
Kategória:Hráči Örebro HK
Kategória:Hráči HC Slovan Bratislava
Kategória:Hráči HC Banská Bystrica
Kategória:Účastníci MS v hokeji 2016
Kategória:Účastníci MS v hokeji 2017
Kategória:Účastníci MS v hokeji 2018
Kategória:Účastníci MS v hokeji 2021
Kategória:Osobnosti z Gelnice